ai4bharat/Pralekha huggingface dataset:
بھاری صنعتوں کی وزارت
نوجوانوں کو تیز رفتاری سے اور اختراعی انداز میں سوچنے کی ترغیب دی جانی چاہئے:جناب کرشن پال گورجر
جناب کرشن پال گورجر نے اے اے آر اے آئی –ٹیک نووس پر میزبانی کی گئی اسمارٹ سیف اور پائیدار نقل و حرکت سے متعلق ہیکاتھون کا افتتاح کیا
ہیکا تھون میں 10 مسائل سے متعلق بیانات کی میزبانی کی جائے گی؛10لاکھ روپے کے انعامی پول کی تجویز
نئی دہلی،14جنوری؍2022
بھاری صنعتوں کے مرکزی وزیر مملکت جناب کرشن پال گورجر نے آزادی کا امرت مہوتسو ہفتہ کے حصے کے طورپر آج 10جنوری سے16 جنوری 2022 ء تک جاری رہنے والے اے آر اےآئی-ٹیک نووس سے متعلق اسمارٹ سیف اور پائیدارنقل و حرکت کی میزبانی پر ایک طلباءہیکا تھون کا ای-افتتاح کیا۔انہوں نے نوجوان شرکاء سے خطاب کیا اور کہا کہ اختراع ملک کی ترقی کے لئے ایک اہم عنصر ہے۔ملک کو درپیش مسائل کا حل نکالنا ملک کی تعمیر کا طریقہ ہے۔نوجوانوں کو تیزی سے اور اختراعی انداز میں سوچنے کی ترغیب دی جانی چاہئے اور ہیکا تھون ان کاوشوں کے لئے کارآمد ثابت ہوگا۔
انہوں نے مزید کہا کہ آٹوموٹیو شعبے نے اقتصادی ترقی میں بڑا تعاون پیش کیا ہے، تاہم ایندھن کے زیادہ سے زیادہ استعمال، گرین ہاؤس کے اثرات ، آلودگی اور حادثات نے چیلنجز پیدا کئے ہیں، لیکن نئی ایجادات دیرپا ترقی کے ساتھ محفوظ نقل و حرکت کو یقینی بنائے گی۔انہوں نے مزید کہا کہ حکومت اِن پہلوؤں پر بھی توجہ دے رہی ہے۔ہیکاتھون نوجوان طلباء کی شرکت سے ایک راہ ہموار کرے گا۔
ہیکاتھون آتم نر بھر بھارت کے لئے اسمارٹ ، محفوظ اور دیر پا نقل و حرکت کے حل کے وسیع موضوع پر 10 مسائل سے متعلق بیانات کی میزبانی کرے گا۔اِ ن مسائل پر بیانا ت کے لئے 10 لاکھ روپے انعامی پول کی تجویز ہے۔ٹیک نووس کے ذریعے فاتحین کو مزید انٹرشپ دیئے جانے پر غور کیا جائے گا۔
آٹوموٹیو ریسرچ ایسوسی ایشن آف انڈیاڈاکٹر ابھے جیرے نے ہیکا تھون کی اہمیت اور ہندوستان میں مستقبل کی ٹیکنالوجی کی تشکیل میں اُس کے کردار کی وضاحت کی۔اُنہوں نے ہیکا تھون کی کامیابی کے ذریعے بقیہ ممالک کے ساتھ ہندوستان نے جو مواقع پیدا کئے ، اُن کے بارے میں بھی جانکاری مشترک کی۔اے آر اے آئی کی ڈپٹی ڈائریکٹر محترمہ اوجولا کارلے نے اے آر اے آئی میں منعقدہ طلباء کی مصروفیت کا ایک جائزہ پیش کیا۔
آٹوموٹیو انجینئرز، انڈیا کی سوسائٹی کے ڈپٹی ڈائریکٹر جنرل جناب کے وینکٹ راج نے سبھی کا شکریہ ادا کرتےہوئے پروگرام کا اختتام کیا۔
کامرس اور صنعت کی وزارتہ
بھارت نے برکس صنعتی وزراء کے اجلاس میں سماجی ڈھانچے کو مستحکم کرنے کے لئے نیو ڈیولپمنٹ بینک  کے حدود کو بڑھانے کی خواہش کا اظہارکیا
جناب پیوش گوئل نے برکس صنعتی وزراء کی پانچویں میٹنگ کی صدارت کی
نئی دہلی، 18؍اگست:تجارت وصنعت ، امورصارفین ، خوراک اورسرکاری نظام تقسیم اور ٹیکسٹائل کے مرکزی وزیرجناب پیوش گوئل نے آج بھارت کے ماتحت برکس صنعتی وزراء کے اجلاس کی پانچویں میٹنگ کی صدارت کی ۔ برکس ممالک کے وزرائے صنعت  عوامی جمہوریہ چین کے صنعت اورآئی ٹی کے وزیرجناب جیاؤ یاکنگ جمہوریہ جنوبی افریقہ کے تجارتی صنعتی اورمقابلہ جاتی کے وزیرجناب ابراہیم پٹیل ،برازیل وفاقی جمہوریہ کی سرکار نے معاشیات کی وزارت میں نائب وزیرجناب کارلوز دا کوستہ اورروسی فیڈریشن کے صنعت وتجارت کے وزیرجناب ڈینس منتورو کے علاوہ دیگرمندوبین نے ورچوئل میٹنگ میں شرکت کی ۔
بھارت نے رواں سال اپنی صدارت کے لئے BRICS@15 : بین برکس تعاون برائے تسلسل ، استحکام اور اتفاق رائے کے موضوع کا انتخاب کیاہے ۔ برکس صنعتی وزراء کی پانچویں میٹنگ میں 18اگست ، 2021کو مشترکہ اعلامیے کی منظوری دی گئی ۔
بہترین اوراسمارٹ حکمرانی اوراسی طرح شفافیت اورجواب دہی بڑھانے کے لئے ٹکنالوجی کے استعمال کی بھارت کی کوششوں پر تبادلہ خیال کیاگیا۔ بھارت نے ایک متحرک اسٹارٹ اپ ایکوسسٹم تیارکیاہے جو موجودہ پلیٹ فارم اورڈیجیٹل ٹکنالوجی جیسے آدھاراوریوپی آئی ادائیگیوں سے استفادہ کے لئے ہے تاکہ آخری چھورتک اہم خدمات کی فراہمی کویقینی بنایاجاسکے ۔ آن لائن سسٹم جیسے کوون اورڈیجیٹل سرٹیفیکٹ کی کامیابیوں کی کہانیاں پوری دنیا میں بیان کی جارہی ہیں ۔
وزراء نے تجارت اورصنعت کے شعبے میں خاص طورسے کووڈ -19وباء کے غیرمعمولی اثرات کابھی اعتراف کیا ، انھوں نے تمام برکس ممالک میں سبھی کووڈ جانبازوں ، ہمارے ڈاکٹرز، نرسیں ، نیم طبی عملے اور سائنسدانوں کی لوگوں کی جان بچانے میں بے انتہاء کوششوں کی ستائش کی ۔
انھوں نے تیزی سے بدلتی ہوئی دنیا میں ابھرتی ہوئی نئی ٹکنالوجیوں کو اپنانے کی ضرورت کی ستائش کی اور جدید کاری اورصنعتی تبدیلی ، جامع شمولیت پرمبنی معاشی ترقی کے فروغ اوراسی طرح پائیدارترقی کے اہداف کو پوراکرنے کے لئے برکس ملکوں کو معاشیات میں مدد کرنے کے لئے اہم آلات پر بات چیت کی گئی ۔
انھوں نے افرادی قوت سے متعلق تربیت اور ہنرمندی کے فروغ کے لئے ابھرتی ہوئی نئی ٹکنالوجی اور ورکشاپ ، سیمنار اور تبادلے کے پروگرام کے ذریعہ کاروباری اداروں کی مدد سے تیزی سے بدلتی ہوئی ضروریات کے مطابق انسانی وسائل کی تعمیر کی ضرورت پراتفاق کیا۔
انھوں نے آزاد، منصفانہ اور غیر امتیازی ، تجارتی ماحولیات کے فروغ کے لئے کوششیں کرنے کے عزم کا اعادہ کیا تاکہ ڈیجیٹل شمولیت کو فروغ دینے ، پیچیدگیوں کا جائزہ لینے اور ترقی ، حفاظت اورمساوات کو فروغ دینے اورایڈوانس ترقی کے لئے ڈسریپٹو ٹکنالوجی کے استعمال کے ساتھ عالمی قدرکے چین میں زیادہ سے زیادہ شرکت کو یقینی بنایاجائے گا۔
انھوں نے نئے ترقیاتی بینک  کے ساتھ تعاون کے ارادے کا اظہارکیا۔ بھارت نے این ڈی بی کے دائرے کو بڑھانے اورصنعتی شعبے کے فروغ کے علاوہ سماجی ڈھانچے کو مستحکم کرنے کے لئے استعمال میں لائے جانے وسائل کی خواہش کا اظہارکیا۔
برکس صنعتی وزراء کے ساتھ اس میٹنگ کا اختتام ایک گروپ کے طورپرایک ساتھ کام کرنے ، ایک دوسرے کی طاقتوں کو سراہنے ، بہترین طریقہ کارکو مستردکرنے اورکمزوری سے سیکھنے نیز پائیدارترقی کے لئے 2030کے ایجنڈے کے حصول کے لئے مثبت اورتعمیر ی انداز میں آگے بڑھنے کے عزم کی توثیق کی ۔
وزیراعظم کا دفتر
اتراکھنڈ کے وزیر اعلیٰ نے وزیر اعظم سے ملاقات کی
اتراکھنڈ کے وزیر اعلیٰ جناب پشکر دھامی نے آج وزیر اعظم جناب نریندر مودی سے ملاقات کی۔
وزیر اعظم کے دفتر نے ٹوئیٹ کیا:
’’اتراکھنڈ کے وزیر اعلی جناب @پشکر دھامی نے وزیر اعظم @نریندر مودی سے ملاقات کی‘‘
امور صارفین، خوراک اور عوامی تقسیم کی وزارت
امور صارفین، خوراک اور عوامی نظام تقسیم کی وزارت نے اشتہاری ایجنسیوں کو ہدایت کی ہے کہ وہ سروگیٹ اشتہارات سے متعلق رہنماخطوط کی سختی سے پابندی کو یقینی بنائیں
امور صارفین کے محکمے نے ایڈورٹائزرز ایسوسی ایشنز کو بھی متنبہ کیا کہ رہنما خطوط کی سختی سے پابندی کو یقینی بنانے میں ناکامی کی صورت میں خلاف ورزی کرنے والوں کے خلاف سخت کارروائی کی جائے گی
امور صارفین، خوراک اور عوامی نظام تقسیم کی وزارت کے امور صارفین کے محکمے نے ایڈورٹائزنگ ایسوسی ایشن آف انڈیا، انڈین براڈکاسٹنگ فاؤنڈیشن، براڈکاسٹنگ کنٹینٹ کمپلینٹس کونسل، نیوز براڈکاسٹرس اینڈ ڈیجیٹل ایسوسی ایشن، ایڈورٹائزنگ اسٹینڈرڈز کونسل آف انڈیا، پی ایچ ڈی چیمبر آف کامرس اینڈ انڈسٹری، فیڈریشن آف انڈین چیمبرز آف کامرس اینڈ انڈسٹری، کنفیڈریشن آف انڈین انڈسٹری، ایسوچیم، انٹرنیشنل اسپرٹ اینڈ وائنز ایسوسی ایشن آف انڈیا، اور انڈین سوسائٹی آف ایڈورٹائزرز کو ہدایت دی ہے کہ وہ گمراہ کن اشتہارات کی روک تھام اور گمراہ کن اشتہارات کی توثیق سے متعلق رہنما خطوط خاص طور پر سروگیٹ اشتہارات سے متعلق ضابطوں کی سختی سے پابندی کو یقینی بنائیں۔
محکمہ نے کہا ہے کہ یہ دیکھا گیا ہے کہ متعلقہ اداروں کی طرف سے ان رہنما خطوط پر سختی سے عمل نہیں کیا جا رہا ہے اور ممنوعہ اشیا کی تشہیر اب بھی سروگیٹ اشیا اور خدمات کے ذریعے کی جا رہی ہے۔ کھیلوں کے حالیہ مقابلوں کے دوران جو عالمی سطح پر ٹیلی ویژن پر دکھائے گئے، اس طرح کے سروگیٹ اشتہارات کی بہت سی مثالیں دیکھی گئیں۔
دیکھنے میں آیا ہے کہ میوزک سی ڈیز، کلب سوڈا اور پیکیج شدہ پینے کے پانی کی آڑ میں بہت سے الکحل والی اسپرٹ اور مشروبات کی تشہیر کی جارہی ہے جبکہ کھانے والے تمباکو اور گٹکے پر سونف اور الائچی کا پردہ ڈالا گیا ہے۔ مزید یہ کہ اس طرح کے بہت سے برانڈز بڑی مشہور شخصیات کی خدمات حاصل کررہے ہیں جو دوسروں کے ساتھ ساتھ کچے نوجوان ذہنوں پر منفی اثرات مرتب کرتے ہیں۔ محکمے کے مشاہدےمیں سوشل میڈیا پلیٹ فارمز پر بھی الکحل والے مشروبات کی براہ راست تشہیر کے کئی واقعات بھی آئے ہیں۔
لازمی طور پر رہنما خطوط ایسے مینو فیکچرر، سروس پرووائیڈر یا تاجر جن کی اشیا، پروڈکٹ یا سروس کسی اشتہار کا موضوع ہے، یا ایسی اشتہاری ایجنسی یا توثیق کرنے والے بھی پر لاگو ہوتے ہیں جن کی خدمات بلا لحاظ اشتہار کی شکل ، فارمیٹ یا میڈیم کے ایسی اشیا، پروڈکٹ یا سروس کے اشتہار کے لیے حاصل کی گئی ہے۔
رہنما خطوط میں واضح طور پر کہا گیا ہے کہ جن اشیا یا خدمات پر قانونی ممانعت یا پابندی عائد ہے ان اشیا یا خدمات کا ممانعت اور پابندی کے باوجود دھوکہ دہی کے ساتھ ایسی دیگر اشیا یا خدمات جن کے اشتہار پر قانونی ممانعت یا پابندی نہیں ہے، کے اشتہار کے طور پر دکھانے والے سروگیٹ اشتہار یا بالواسطہ اشتہار پر بھی قانون کے ذریعہ پابندی عائد کی گئی۔
یہاں یہ واضح کرنا بھی ضروری ہے کہ دہلی ہائی کورٹ کے ایک تاریخی فیصلے بعنوان ٹی وی ٹوڈے نیٹ ورک لمیٹڈ بنام یونین آف انڈیا میں سروگیٹ اشتہار نشر کرنے اور ایڈورٹائزنگ کوڈ کی خلاف ورزی کرنے پر 15 فروری 2021 کو درخواست گزار کو ہدایت کی گئی تھی کہ وہ صبح 8 بجے سے شام 8 بجے کے درمیان ہر گھنٹے میں ایک 10 سیکنڈ کا معافی نامہ دو روز تک چلائے۔
محکمہ نے ایڈورٹائزرز ایسوسی ایشنز کو متنبہ کیا ہے کہ متعلقہ فریقوں کی طرف سے ہدایات کی سختی سے پابندی کو یقینی بنانے میں ناکامی کی صورت میں سی سی پی اے لگام لگائے گی اور خلاف ورزی کرنے والوں کے خلاف مناسب سخت کارروائی کرے گی۔
۔۔۔۔۔۔۔۔۔۔۔
ش ح۔ا گ۔ن ا۔
U-9728
(Visitor Counter : 115
جل شکتی وزارت
جل شکتی کی وزارت کے وزیر مملکت جناب رتن لال کٹاریہ نے ،کسانوں کی بہبود کے لئے تاریخی قانون کی منظوری پر، وزیر اعظم نریندر مودی کے زیر قیادت مرکزی حکومت کو مبارکباد دی ہے
جل شکتی اور سماجی انصاف ، نیز تفویج اختیارات کے وزیر مملکت جناب رتن لال کٹاریہ نے پارلیمنٹ کے ذریعے ملک بھر کے کسانوں کی بہتری اور بہبود کے لئے تاریخی قانون کی منظوری پر آج وزیر اعظم جناب نریندرمودی کے زیر قیادت مرکزی حکومت کو مبارکباد دی ہے۔جناب کٹاریہ نے کہا کہ اس بل سے کسانوں کو یہ اختیار حاصل ہوتا ہے کہ وہ کسی بھی تاجر یا کسی بھی ادارے کو ملک میں کہیں پر بھی اپنی پیداوار کو مناسب قیمت پر براہ راست فروخت کرسکتے ہیں اور اس کے لئے انہیں کسی بچولیے کو کچھ ادا کرنے کی ضرورت نہیں ہے اور نہ ہی منڈیوں میں کوئی پیسہ دینے کی ضرورت ہے اور نہ ہی کسی طرح کی اضافی فیس کہیں پر بھی ادا کرنے کی ضرورت نہیں ہوگی۔ اس سے کسانوں کی آمدنی میں اضافہ ہوگا۔ جناب کٹاریہ نے مزید کہا کہ ان قوانین سے صنعت کاروں ، تاجروں اور ڈبہ بند خوراک کی صنعت کو بھی فائدہ ہوگا، کیونکہ وہ اس سے استفادہ کرتے ہوئے اپنی ضرورت کے مطابق کسانوں سے براہ راست ان کی پیداوار خرید سکتے ہیں۔
وزیر مملکت نے یہ بھی کہا کہ کم سے کم امدادی قیمت کی موجودہ پالیسی میں کوئی تبدیلی نہیں کی گئی ہے اور یہاں تک کہ ان بلوں کی منظوری کے بعد بھی کم سے کم امدادی قیمت پر ہی خریداری جاری رہے گی۔جناب کٹاریہ نے زور دے کر کہا کہ جناب نریندر مودی کے زیر قیادت حکومت کی ترجیح ایم ایس پی کے تئیں اس کا عزم ہے، جس کی وجہ سے دھان اور دالوں میں ایم ایس پی پر سرکاری خرید 1.2 سے بڑھ کر دوگنا ہوگئی ہے۔انہوں نے مزید کہا کہ ان زرعی قوانین سے کسانوں کو مختلف طرح کے قانونی تحفظات حاصل ہوں گے اور کوئی بھی شخص کسانوں کا اور ان کی زمینوں کا استحصال نہیں کرسکے گا۔
جناب کٹاریہ نے کہا کہ منڈیوں کی کمی اور فصل کی مناسب قیمت حاصل نہ ہونے کی وجہ سے وہ نوجوان کسان ،جو گزر بسر کے لئے شہروں کی طرف منتقل ہورہے ہیں، وہ بھی ان زرعی گنجائشوں کے نفاذ سے مستفید ہوں گے۔یہی نہیں ، بلکہ اپنی پیداوار کی بروقت مناسب قیمت حاصل کرنے پر نوجوان زرعی سیکٹر میں شرکت کی جانب مزید متوجہ ہوگا اور اس سے روزگار بڑھے گا، نیز یہ دیہی علاقوں میں بہتر ترقی کی راہ ہموار کریں گے۔
جل شکتی وزارت
جل شکتی کے وزیر اور اترپردیش کے وزیراعلیٰ نے، اترپردیش میں پانی اور صفائی ستھرائی کے شعبے کا جائزہ لیا
نئی دہلی،03 جولائی۔جل شکتی کے وزیر جناب گجیندر سنگھ شیخاوت اور اترپردیش کے وزیراعلیٰ یوگی آدتیہ ناتھ نے لکھنو میں اس غرض سے ملاقات کی کہ مشترکہ طور پر ریاست میں آبی اور صفائی ستھرائی پروگراموں کے شعبے کی پیش رفت کا جائزہ لیا جاسکے۔ پینے کے پانی اور صفائی ستھرائی کے محکمے کے سکریٹری جناب پرمیشورن ایّر ، آبی وسائل کے محکمے کے سکریٹری جناب یوپی سنگھ سمیت سینئر مرکزی سرکاری افسران اس موقع پر موجود تھے۔
نظرثانی میٹنگ میں ریاستی حکومت کے وزراء اور ریاست کے سینئر افسران نے بھی حصہ لیا۔ اترپردیش کے تمام تر ضلع کلکٹر حضرات ویڈیو کانفرنس کے توسط سے اس میٹنگ سے مربوط رہے۔
جائزہ میٹنگ میں اظہار خیال کرتے ہوئے جناب شیخاوت نے وزیر اعلیٰ موصوف کو ریاست میں صفائی ستھرائی کے کام کو اپنی مضبوط قیادت میں آگے بڑھانے کیلئے مبارکباد پیش کی اور کہا کہ اترپردیش نے سوچھ بھارت مشن کے تحت مثالی پیش رفت حاصل کی ہے اور ایک ریکارڈ مدت میں او ڈی ایف یعنی کھلے میں رفع حاجت سے مبرا ریاست بن گئی ہے۔ انہوں نے وزیراعلیٰ موصوف سے گزارش کی کہ وہ ریاست میں ترجیحاتی بنیادوں پر او ڈی ایف گاؤوں کی تصدیق کا کام مکمل کریں۔
میٹنگ کے دوران اترپردیش میں 50 نمامی گنگے پروجیکٹوں کی پیش رفت کا تفصیلی جائزہ لیا گیا ۔ اسی دوران پانی کی صفائی کرنے والے پچاس پروجیکٹوں پر بھی نظرثانی کی گئی۔ وزیرموصوف نے ضلع کلکٹر حضرات سے کہا کہ وہ مشن کے طرز پر ان پروجیکٹوں کی تکمیل کو پایہ تکمیل تک پہنچانے کیلئے نشانے مقرر کریں۔ ریاستی افسران نے انہیں یقین دلایا کہ وہ جاری نمامی گنگے پروجیکٹوں کے تیز رفتار نفاذ پر فوری کارروائی کریں گے اور اس میں کان پور میں جاج مئو والا کام بھی شامل ہے۔ پروجیکٹوں پر اگلی نظرثانی تین مہینوں کے بعد گنگا پروجیکٹ لوکیشن پر عمل میں آئے گی۔
جناب شیخاوت نے ریاست میں پینے کے پانی کی پیش رفت کا بھی جائزہ لیا اور وزیراعلیٰ موصوف کو یقین دلایا کہ مرکزی حکومت سب کے لئے پائپ کے ذریعے پانی کی سپلائی کو یقینی بنانے کیلئے عہد بند ہے۔
جل شکتی ابھیان ، آبی تحفظ سے متعلق ایک مہم ہے اور اس کا آغاز ملک بھر میں پانی کی قلت کے شکار اضلاع میں کیا گیا ہے اور بیشتر اضلاع اترپردیش کے ہیں۔ ابھیان کے تحت مرکزی وزیر نے وزیراعلیٰ سے درخواست کی کہ وہ ضلع کلکٹر حضرات کو اترپردیش کے پانی کی قلت والے اضلاع میں آبی تحفظ کے لئے ہدایات جاری کریں تاکہ وہ مرکزی حکومت کے افسران کے ساتھ ملکر اس سلسلے میں کوششیں کرسکیں۔ انہوں نے مزید کہا کہ حکومت ہند کی جانب سے سینئر افسران کی ٹیم مقامی انتظامیہ کے ساتھ ملکر 35 ایسے منتخب اضلاع میں کام کرے گی جہاں پانی کی قلت ہے۔ ساتھ ہی ساتھ جل شکتی ابھیان کے تحت یہ ٹیمیں اترپردیش کے 139 علاقو ں میں بھی کام کریں گی۔
اترپردیش کے وزیراعلیٰ نے ریاست کی او ڈی ایف حیثیت کو برقرار رکھنے کے تئیں اپنی عہد بندگی کا اظہار کیا انہوں نے کہا کہ ریاست او ڈی ایف سے آگے بڑھ کر او ڈی ایف + کی جانب قدم بڑھائے گی اور اس کے لئے ٹھوس فضلہ انتظام اور رقیق فضلہ انتظام عمل میں لایا جائیگا۔ انہوں نے یقین دلایا کہ ان کی حکومت 2024 تک اس امر کو یقینی بنائے گی کہ پوری ریاست محفوظ طریقے سے حیاتیاتی لحاظ سے سڑ،گل جانے والے ٹھوس فضلے، پلاسٹک فضلے، انسانی فضلے کی گاد اور گھریلو کوڑا کرکٹ اور مستعمل پانی کو ٹھکانے لگانے کا ایک باقاعدہ انتظام کرسکے۔ انہوں نے جل شکتی ابھیان کے ساتھ اپنی جانب سے بھرپور تعاون کی یقین دہانی کرائی۔
( م ن ۔ ۔ ع ن (
U. No. 2821
(Visitor Counter : 35
ارضیاتی سائنس کی وزارت
آسام ، میگھالیہ ،ذیلی ہمالیائی مغربی بنگال اورسکّم میں کچھ مقامات پر آج اور 10 جون کو اوڈیشہ میں بھاری سے زبردست بارش کے کافی امکانات
شمال مغربی ہندوستان کے میدانی علاقوںمیں 8سے 10 جون کے دوران تیز ہوائیں  چلنے کا امکان ہے
نئی دہلی14 جون2021: ہندوستانی محکمہ موسمیات کے قومی موسم کی پیش گوئی مرکز کے مطابق :

کل ہند موسم خلاصہ اور پیش گوئی
موسم کی اہم خصوصیات
- جنوب مغربی مانسون وسطی بحرعرب کے کچھ اور حصوں ، مہاراشٹر کے کچھ اور حصوں ، پورے کرناٹک ، تلنگانہ کے کچھ اور علاقوں ، پورے تمل ناڈو ، آندھر پردیش کے کچھ علاقوں ، وسطی خلیج بنگال اور بنگال کی شمال مشرقی خلیج کے دیگر حصوں ہندوستان کی مشرقی ریاستوں  ، ذیلی ہمالیائی مغربی بنگال اور سکم کے زیادہ ترحصوں میں آج ، 6 جون 2021 کو مزید آگے بڑھ گیا ہے ۔
- مانسون کی شمالی حد 18.0 ڈگری ارض البلد 65 ڈگری مشرق ،طول البلد 18.5 ڈگری شمال / ارض البلد 70 ڈگری مشرق ، علی باغ ، پُنے ، میدک ، نل گونڈہ ، رینٹا چنٹلا ، شری ہری کوٹہ ارض البلد 14 ڈگری شمال / طول البلد 85.0 ڈگری مشرق ، 16 ڈگری / 88ڈگری ، 20ڈگری شمال / 90.5 ڈگری مشرق اور 24.0 ڈگری شمال / 89.5 ڈگری مشرق اور باغ ڈوگرہ سے گجرات ہے۔
- جنوب – مشرقی ہواؤں کے مضبوط ہونے اور ذیلی - ہمالیائی مغربی بنگال پر ایک گردابی دباؤ اور پڑوس میں نچلے ڈسٹربینس سطح کی وجہ سے 4سے 5 دنوں کے دوران شمال مشرقی ریاستوں اور خطے میں الگ الگ مقامات پر زبردست بارش ہونے کا اندیشہ ہے، آسام اور میگھالیہ اور ذیلی - ہمالیائی مغربی بنگال اور سکم میں 8 اور 9 جون کو ، 7-6 جون کو ناگالینڈ ، منی پور ، میزورم اور تریپورہ میں، 8 اور 9 جون کو اوڈیشہ کے اوپر ، 10 جون کو گنگائی مغربی بنگال میں ، آسام اور میگھالیہ اور ذیلی - ہمالیائی مغربی بنگال اور سکم میں آج ، 6 جون اور اوڈیشہ میں 10 جون کو بھاری سے بہت زبردست بارش ہونے کا امکان ہے۔
- شمالی مہاراشٹر کے ساحل سے شمالی کیرل کے ساحل تک سمندر کی اوسط سطح پر ساحل سے دور ٹرف کے اثر اور کونکن اور گوا کے نچلے ڈسٹربینس کی سطح پر ایک گردابی دباؤ کے اثر کے تحت ، گرج - چمک کے ساتھ آندھی چلے گی اور وسیع پیمانے پر بھاری بارش کا امکان ہے ، اس کے علاوہ آج 6 جون ، 2021 کو جنوبی برصغیر ہند اور مغربی ساحل کے کچھ حصوں میں شدید بارش کا امکان ہے ۔
شمال مغربی ہندوستان کے میدانوں میں 8سے 10 جون کے دوران زور دار سطحی ہوائیں  کی رفتار سے چلنے کا امکان ہے ۔

خصوصی مقام کی پیش گوئی اور انتباہ کے لئے براہ کرم موسم ایپ ڈاؤ ن لوڈ کریں، ایگرومیٹ مشورے کے لئے میگھدوت ایپ او ربجلی کے گرنے کے انتباہ کے لئے دامنی ایپ اور ضلع وار انتباہ کے لئے ریاستی ایم سی/ آر ایم سی ویب سائٹوں پر رابطہ کریں۔
وزارت آیوش
ہومیوپیٹھک ڈاکٹروں کے لئے ٹیلی میڈیسن رہنما خطوط کو منظوری دی گئی
آیوش نے عالمی یوم ہومیو پیتھی کے موقع پر بین الاقوامی ویبنار کا افتتاح کیا
نئی دہلی، 11 اپریل 2020، وزارت آیوش کے تحت سینٹرل کونسل برائے ریسرچ ان ہومیو پیتھی  کے زیر اہتمام 10 اپریل 2020 کو یوم عالمی ہومیو پیتھی کے موقع پر ہومیو پیتھی کے بانی ڈاکٹر سیمیول ہینی مین کی 265 ویں یوم پیدائش کی یاد میں منایا گیا۔ ڈیجیٹل پلیٹ فارم پر ہزاروں شرکا نے اس ویبنار میں شرکت کی؛ جسے براہ راست بھی اسٹریم کیا گیا تھا۔ اس موقع پر وزیر مملکت  جناب شری پد یسو نائک نے اپنے افتتاحی خطاب میں ہومیو پیتھک ڈاکٹروں کے ذریعے ٹیلی میڈیسن رہنما خظوط کی منظوری کا اعلان کیا اور ضرورت پیش آنے پر کووڈ ٹاکس فورس کے ساتھ جڑنے اور آیوش ورک فورس کے ساتھ متحرک ہونے نیز مل کر کام کرنے کی ضرورت پر بھی زور دیا۔
وزارت آیوش کے سیکریٹر جناب وید یا راجیش کوٹیچہ نے مبارکباد پیش کی۔ اس موقع پر پروفیسر  وتھولکاس،جو انٹرنیشنل اکیڈمی آف کلاسیکل ہومیو پتھی کے ڈائرکٹر ہیں، ڈاکٹر انل کھرانہ، ڈی جی ، سی سی آر ایچ، ڈاکٹر آر کے منچندا، ڈائرکٹر ہومیو پیتھی، محکمہ آیوش، دہلی گورنمنٹ، وزارت آیوش، این آئی ایچ کولکاتا کے ڈائرکٹر ڈاکٹر سبھاش سنگھ، وزارت آیوش کے ڈائرکٹر ایس آر کے ودیارتھی، ڈاکٹر وی کے گپتا، بھارت، ڈاکٹر رابرٹ وین ہیسیلین، برطانیہ، پروفیسر آرون ٹو، ہانگ نے اہم مقررین کی حیثیت سے ویبنار سے خطاب کیا۔ ان مقررین میں سے زیادہ تر نے ہومیو پیتھی کی افادیت کے بارے میں بتایا اور کووڈ۔ 19 سے جنگ میں ہومیو پیتھی کی صلاحیت اور اس کے اہم رول پر روشنی ڈالی۔ انہوں نے کووڈ۔ 19 مریضوں کے لئے معیاری دیکھ بھال کے ساتھ ساتھ معاون ہومیوپیتھی کے استعمال کے بارے میں حقائق بھی پیش کئے۔
جناب شری پد یسو نائک وزیر مملکت  ڈبلیو ایچ ڈی 2020 پرویبنار میں اپنے افتتاحی خطاب کے دوران
ڈبلیو ایچ ڈی 2020 پر ویبنار میں شرکت کرتے ہوئے معروف ریسورس شخص سب سے اوپری صف 
ڈاکٹر آر کے منچندا، ڈاکٹر محکمہ آیوش، دہلی حکومت، ڈاکٹر انل کھرانہ، ڈی جی، سی سی آر ایچ، پروفیسر آرون ٹو، ہانگ کانگ، درمہانہ صف 
ڈاکٹر رابرٹ وین ہیسیلین کور، سائنسدان۔ سی سی آر ایچ  ڈاکٹڑ وی کے گپتا، بھارت
ڈاکٹر سبھاش سنگھ، ڈائرکٹر این آئی ایچ، ڈاکٹر ایس آر کے ودیارتھی ڈائرکٹر وزارت آیوش
۔۔۔۔۔۔۔۔۔۔۔
م ن۔ ش ت۔ن ا۔
U-1621
(
وزیراعظم کا دفتر
وزیراعظم نے اپنے یوم پیدائش پر صدر جمہوریہ، نائب صدر جمہوریہ اور دیگر عالمی رہنماؤں کا نیک خواہشات پیش کرنے پر شکریہ ادا کیا
نئی دہلی،17 ستمبر ،2021 / وزیراعظم نے اپنے یوم پیدائش پر صدر جمہوریہ، نائب صدر جمہوریہ اور دیگر عالمی رہنماؤں کا نیک خواہشات پیش کرنے پر شکریہ ادا کیا۔
صدر جمہوریہ کے ایک تہنیتی ٹوئیٹ پیغام کےجواب میں وزیراعظم نے کہا ‘‘عزت مآب صدر جمہوریہ ، آپ کے اس بیش بہا نیک خواہشات کے پیغام کے لیے تہہ دل سے شکریہ۔’’
نائب صدر جمہوریہ کے ایک تہنیتی ٹوئٹ پیغام کے جواب میں وزیراعظم نے کہا ‘‘مدبرانہ خواہشات کے لیے نائب صدر جمہوریہ آپ کا شکریہ’’۔
سری لنکا کے صدر کے ایک تہنیتی ٹوئٹ پیغام کے جواب میں وزیراعظم نے کہا ‘‘نیک خواہشات کے لیے صدر موصوف آپ کا شکریہ’’۔
نیپال کے وزیر اعظم کے ایک تہنیتی ٹوئیٹ پیغام کےجواب میں وزیراعظم نے کہا ‘‘آپ کی ہمدردانہ مبارکباد پر وزیراعظم میں شکریہ ادا کرنا چاہوں گا۔’’
سری لنکا کے وزیراعظم ایک تہنیتی ٹوئیٹ پیغام کےجواب میں وزیراعظم نے کہا ‘‘نیک خواہشات کے لیے میرے دوست وزیراعظم راج پکسا آپ کا شکریہ ۔’’
ڈومنیکا کے وزیر اعظم کے ایک تہنیتی ٹوئیٹ پیغام کےجواب میں وزیراعظم نے کہا ‘‘آپ کی پیاری خواہشات کے لیے وزیراعظم آپ کا شکرگزار ہوں۔’’
نیپال کے سابق وزیراعظم کے ایک تہنیتی ٹوئیٹ پیغام کےجواب میں وزیراعظم نے کہا ‘‘آپ کا شکریہ ، جناب کے پی شرما اولی۔’’
۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
U –9730
(
مواصلات اور اطلاعاتی ٹیکنالوجی کی وزارت
ٹی آراے آئی نے ’’ ملٹی سسٹم آپریٹرز  رجسٹریشن کی تجدید‘‘ پر سفارشات جاری کیں
ٹیلی کام ریگولیٹری اتھارٹی آف انڈیا  نے آج ’’ ملٹی سسٹم آپریٹرز  رجسٹریشن کی تجدید‘‘ سے متعلق اپنی سفارشات جاری کی ہیں۔
ہندوستانی براڈکاسٹنگ شعبے کا ڈیجیٹلائزیشن سال 2012 میں شروع ہوا اور مارچ 2017 تک پورے ملک میں مکمل ہوا۔ وزارت اطلاعات و نشریات  نے جون 2012 میں ڈی اے ایس کے نفاذ کے دوران ملٹی سسٹم آپریٹرز  کو پہلی نئی رجسٹریشن جاری کی،جس کی جون 2022 میں تجدید/توسیع ہونی تھی ۔ ، تاہم ،کیبل ٹیلی ویژن نیٹ ورکس رولز، 1994 ایم ایس او کے رجسٹریشن کی تجدید کے بارے میں پرویژن کا ذکر نہیں کرتے ہیں ۔اس کے پیش نظر، اتھارٹی کو ایم آئی بی سے ایک ریفرینس موصول ہوا ہے جس میں ایم ایس او کی تجدید کے طریقہ کار سے متعلق معا ملات پر سفارشات طلب کی گئی ہیں۔
اس سلسلے میں،ٹرائی نے 20 جولائی 2022 کو ’ ملٹی سسٹم آپریٹرز  رجسٹریشن کی تجدید‘ پر تمام فریقوں کی رائے طلب کرنے کے لیے مشاورتی پیپر جاری کیا تھا۔ رائے جمع کرانے کی آخری تاریخ 10 اگست 2022 تھی اور جوابی رائے جمع کرانے کی تاریخ 17 اگست 2022 تھی، جنہیں کچھ فریقوں کی درخواست پر بالترتیب 24 اگست 2022 اور 31 اگست 2022 تک بڑھا دیا گیا تھا۔ ٹرائی کو 10 فریقوں کی طرف سے مشاورتی دستاویز پر رائے موصول ہوئی اور کوئی جوابی رائے موصول نہیں ہوئی ۔ یہ رائے ٹرائی کی ویب سائٹ پر دستیاب ہیں۔ اس سلسلے میں 19 اکتوبر 2022 کو آن لائن موڈ کے ذریعے ایک اوپن ہاؤس مباحثہ بھی منعقد کیا گیا۔
مشاورتی عمل کے دوران فریقوں سے موصول ہونے والے تمام رایوں /جوابی رایوں اور معاملات کے مزید تجزیے پر غور کرنے کے بعد، اتھارٹی نے اپنی سفارشات کو حتمی شکل دی ہے۔ سفارشات کی نمایاں خصوصیات ذیل میں دی گئی ہیں:
- ایم ایس او رجسٹریشن کی تجدید 10 سال کی مدت کے لیے کی جانی چاہیے۔
- اتھارٹی تجویز کرتی ہے کہ تجدید کے وقت پروسیسنگ فیس ایک لاکھ روپے رکھی جائے۔
- III. اتھارٹی تجویز کرتی ہے کہ:
- رجسٹریشن کی تجدید کے لیے درخواست دینے کے لیے ونڈو میعاد ختم ہونے کی تاریخ سے 7 ماہ سے پہلے اور میعاد ختم ہونے کی تاریخ سے 2 مہینے کے بعد نہیں کھلنی چاہیے۔
- ایم آئی بی کو اپنی ویب سائٹ پر آخری تاریخ سے شروع ہونے والی میعاد ختم ہونے کی مقررہ تاریخ کے ساتھ ایم ایس اوز کی فہرست برقرار رکھنی چاہیے۔
- وزارت اطلاعات و نشریات کو میعادختم ہونے کی تاریخ سے کم از کم 7 ماہ قبل خودکار مواصلات کے ذریعے متعلقہ ایم ایس او کو میعادختم ہونے کی تاریخ کی یاددہانی کرانی چاہیے۔
سفارشات کی مکمل تفصیلات ٹرائی کی ویب سائٹ www.trai.gov.in. پر دستیاب ہیں۔
کسی بھی وضاحت/معلومات کے لیے، ایڈوائزر جناب انیل کمار بھردواج سے ٹیلی فون نمبر: )91-11-23237922+) پر رابطہ کیا جا سکتا ہے۔
مزید معلومات کے لیے یہ انگریزی پریس ریلیز دیکھیں:
https://pib.gov.in/PressReleasePage.aspx?PRID=1887332
مواصلات اور اطلاعاتی ٹیکنالوجی کی وزارت
ٹی آر اے آئی نے ’’ای اینڈ وی بینڈس میں اسپیکٹرم کی تفویض پر مشاورتی مقالہ، اور مائیکرو ویو ایکسیس  اور مائیکرو ویو بیک بون  کے لیے اسپیکٹرم ‘‘ جاری کیا
ٹیلی کام ریگولیٹری آف انڈیا  نے آج ’’ای اینڈ وی بینڈس میں اسپیکٹرم کی تفویض پر مشاورتی مقالہ، اور مائیکرو ویو ایکسیس  اور مائیکرو ویو بیک بون  کے لیے اسپیکٹرم ‘‘ جاری کیا۔
ٹیلی مواصلات کے محکمے  نے اپنے مراسلے مؤرخہ 12 اگست 2022 کے توسط سے ٹی آر اے آئی سے ٹی آراے آئی ایکٹ 2000 کے ذریعہ ترمیم کردہ ٹی آر اے آئی ایکٹ 1997 کی شق 11  کی شرائط کے تحت مندرجہ ذیل نکات پر تجاویز پیش کرنے کی درخواست کی تھی:
- قابل اطلاق ریزرو قیمت، بینڈ پلان، بلاک سائز، اسپیکٹرم کی مقدار، تفویض کی مدت، خدمات/ استعمال کا دائرہ، اسپیکٹرم کیپ، ادائیگی کی شرائط، اہلیت کی شرط، نیلامی کا طریقہ کار اور زمین کے قیام کے لیے ای بینڈ اسپیکٹرم کی نیلامی کے لیے دیگر متعلقہ شرائط اور /یا سیٹلائٹ پر مبنی ٹیلی کام نیٹ ورکس؛
- قابل اطلاق ریزرو قیمت، بینڈ پلان، بلاک سائز، اسپیکٹرم کی مقدار، تفویض کی مدت، خدمات / استعمال کا دائرہ، اسپیکٹرم کیپ، ادائیگی کی شرائط، اہلیت کی شرط، نیلامی کا طریقہ کار اور زمین کے قیام کے لیے وی بینڈ اسپیکٹرم کی نیلامی کے لیے دیگر متعلق شرائط اور /یا سیٹلائٹ پر مبنی ٹیلی کام نیٹ ورکس
- ای اور وی بینڈس میں غیر تجارتی/ الگ تھلگ استعمال کے لیے مخصوص کیے جانے والے اسپیکٹرم کی مقدار؛ اور تفویض کا طریقہ کار، جہاں نیلامی ممکن نہیں اور اس کی قیمت
- فزیبلٹی، بشمول تکنیکی پیرامیٹرز، لائسنس سے مستثنیٰ بنیادوں پر کم بجلی، انڈور، صارف کے آلے سے صارف کے آلے کے استعمال کی اجازت دینے کے لیے، ٹیلی کام سروس فراہم کرنے والوں کے ذریعہ نیلامی سے حاصل کردہ اسپیکٹرم کے استعمال کے متواز طور پر زمینی اور /یا سیٹلائٹ کی بنیاد پر ٹیلی کام نیٹ ورکس، جزوی یا مکمل وی بینڈ؛
- 6/7/13/15/18/18 جی ایچ زیڈ بینڈ میں ایم ڈبلیو اے اور ایم ڈبلیو آر ایف کیرئیرس کے مختص طریقہ کار، مقدار اور قیمتوں کے بارے میں ایک تازہ سفارش، زمینی اور / یا سیٹلائٹ پر مبنی ٹیلی کام نیٹ ورکس کے ساتھ ساتھ غیر تجارتی/ زیر توجہ/ الگ تھلگ استعمال کے لیے؛
- ان تکریری بینڈس میں مندرجہ بالا  سے  تک کے مقصد کے لیے موزوں سمجھی جانے والی کوئی دیگر سفارشات فراہم کریں، بشمول ریگولیٹری/تکنیکی تقاضے جیسا کہ تازہ ترین آئی ٹی یو۔آر ریڈیو ریگولیشنز کی متعلق دفعات میں بیان کیا گیا ہے۔
اس سلسلے میں ’ای اینڈ وی بینڈس میں اسپیکٹرم کی تفویض، اور مائیکرو ایکسیس  اور مائیکرو بیک بون  کے لیے اسپیکٹرم‘ پر ایک مشاورتی مقالہ، متعلقہ فریقوں سے معلومات حاصل کرنے کے لیے ٹی آر اے آئی کی ویب سائٹ پر دستیاب کرایا گیا ہے۔اس مشاورتی مقالے میں متعلقہ فریقوں کے تبصروں کے لیے مخصوص مسائل کو اٹھایا گیا ہے۔ مشاورتی مقالے میں اٹھائے گئے مسائل پر تحریری تبصرے 25 اکتوبر 2023 تک اسٹیک ہولڈرس سے اور 8 نومبر 2023 تک جوابی تبصرے طلب کیے گئے ہیں۔
تبصرے / جوابی تبصرے ترجیحی بنیاد پر ای میل آئی ڈی : advmn@trai.gov.in پر الیکٹرانک شکل میں ارسال کیے جا سکتے ہیں۔ وضاحت/ معلومات کے لیے ٹی آر اے آئی کے مشیر  جناب اکھلیش کمار ترویدی سے ٹیلی فون نمبر +91-11-23210481 پر رابطہ قائم کیا جا سکتا ہے۔